สังคมข่าวหุ้น
*...ดัชนีหุ้นไทยปิดตลาด 1,649.99 จุด ลดลง 3.74 จุด มูลค่าซื้อขาย 35,022 ล้านบาท สัปดาห์นี้ตลาดหุ้นมีโอกาสแกว่งตัว Sideway up ประเมินแนวรับ 1,640 จุด แนวต้าน 1,680 จุด...
10 ธ.ค. 2561

เล็กเซียวหงส์
*…ดัชนีหุ้นไทยปิดตลาด 1,649.99 จุด ลดลง 3.74 จุด มูลค่าซื้อขาย 35,022 ล้านบาท สัปดาห์นี้ตลาดหุ้นมีโอกาสแกว่งตัว Sideway up ประเมินแนวรับ 1,640 จุด แนวต้าน 1,680 จุด…
*…SISB วิ่งคึก โล่งอกไปพอสมควร หลังศาลปกครองกลาง มีคำสั่ง “ไม่คุ้มครองชั่วคราว” กรณี “จุติ ไกรฤกษ์” ยื่นคำฟ้องว่าก.ล.ต.ปล่อยให้ SISB ขายหุ้นไอพีโอไม่ชอบด้วยกฎหมาย..แต่ต้องมาลุ้นกันอีกครั้งว่า ศาลฯ จะรับคำฟ้องหรือไม่..และหากโชคดีศาลฯ ไม่รับคำฟ้องหุ้น SISB เอาไม่อยู่แน่นอน.?…
*…GULF มีโอกาสขยับตัวอีกครั้ง..ล่าสุดติด 1 ใน 3 ของหุ้นที่จะได้เข้าไปคำนวณดัชนี SET50 หลังเพิ่งถูกนำเข้าไปคำนวณดัชนี MSCI ไปหมาด ๆ น่าจะทำให้หุ้น GULF อยู่ในเรดาร์บรรดากองทุนต่าง ๆ มากขึ้นไม่น้อยทีเดียว ท่าทางราคาเป้าหมาย 86 บาท คงน้อยไปซะแล้วกระมัง.!!…
*…GPSC เมื่อดีลใหญ่ไม่ดัน..เลยหันมารวบ “โรงไฟฟ้าพลังงานแสงอาทิตย์” แทน ล่าสุดได้มาอีกเกือบ 40 เมกะวัตต์ ด้วยเงินกว่า 3,000 ล้านบาท มีคนแอบนินทา รอบนี้ GPSC ตีตั๋วแพงอีกหรือเปล่า..! แต่ว่าเอาเถอะช่วงระหว่างรอบิ๊กโปรเจกต์จาก TOP-PTTGC ถือจังหวะเก็บเล็กผสมน้อยไปก่อนดีเหมือนกัน…
*…TIGER ราคาเริ่มกลับมาอีกครั้ง เมื่อจตุรงค์ ศรีกุลเรืองโรจน์ ซีอีโอใหญ่ ส่งซิกรายได้และกำไรปีหน้าโตก้าวกระโดด.! งานในมือล่าสุดอยู่ที่ 790 ล้านบาท จะรับรู้ไตรมาส 4/2561 กว่า 232 ล้านบาท และปีหน้าอีก 558 ล้านบาท เอาเป็นว่าราคาหุ้นขึ้นมาสมเหตุสมผลเลยทีเดียว…
*…PTT เริ่มกลับมาเป็นตัวของตัวเองซะที หลายสัปดาห์ที่ผ่านมา ถูกปกคลุมจากปัจจัยภายนอกเป็นหลัก นับจากนี้ต้องหันมาดูปัจจัยพื้นฐานกันละทีนี้..หากดูจากพื้นฐานจริง ๆ ราคาหุ้นหลุด 50 บาท แบบนี้ทยอยเก็บซิครับรออะไร.!!…
*…GUNKUL ถือว่าราคาปรับขึ้นช้าเกินกว่าเหตุ ดูจากตัวเลขงบการเงินสวยหรู แต่ราคาวิ่งเหมือนกังวลอะไรกันอยู่มิทราบได้..แต่ในเชิงปัจจัยพื้นฐานบอกได้เลยว่า “ราคาหุ้น GUNKUL ต่ำเว่อร์” จริง ๆ…
*…หุ้นร้อนประจำวัน 7 ธ.ค. 2561 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) ต้องใช้มาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) คือใบสำคัญแสดงสิทธิในการจองซื้อหุ้นสามัญ บริษัท ออริจิ้น พร็อพเพอร์ตี้ จำกัด (มหาชน) ครั้งที่ 1 หรือ ORI-W1, บริษัท เอสไอเอสบี จำกัด (มหาชน) หรือ SISB ทำให้มีผลตั้งแต่ 11 ธ.ค. 2561-18 ม.ค. 2562 ส่วนหลักทรัพย์ที่ขยายช่วงดำเนินการคือบริษัท ซีออยล์ จำกัด (มหาชน) หรือ SEAOIL มีผลตั้งแต่ 11 ธ.ค.-28 ธ.ค. 2561…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่านทาง www.facebook.com/ข่าวหุ้นธุรกิจ, www.facebook.com/ข่าวหุ้นเจาะตลาด และ FM 102 MHz….
*…พร้อมอัพเดทตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น